b'\n_START_ARTICLE_\nKro\xc5\xbei\xc5\xa1\xc4\x8de \xc5\xbdale\n_START_SECTION_\nPoimenovanje\n_START_PARAGRAPH_\nKro\xc5\xbei\xc5\xa1\xc4\x8de je dobilo ime po dejstvu, da se nahaja pri pokopali\xc5\xa1\xc4\x8du \xc5\xbdale.\n_START_SECTION_\nKarakteristike\n_START_PARAGRAPH_\nSredi kro\xc5\xbei\xc5\xa1\xc4\x8da se nahaja otok s premerom 50 metrov. Okoli potekajo trije vozni pasovi, notranja dva sta namenjena vo\xc5\xbenji, zunanji pa vklju\xc4\x8devanju in izklju\xc4\x8devanju na vpadne ceste. Na zunanjem obodu so urejeni plo\xc4\x8dniki in kolesarska steza. Pri prehodih \xc4\x8dez cesto je za varnej\xc5\xa1o pre\xc4\x8dkanje poskrbljeno z vmesnimi otoki.\n_START_SECTION_\nZgodovina\n_START_PARAGRAPH_\nZaradi izredno nepreglednega in nesemaforiziranega kri\xc5\xbei\xc5\xa1\xc4\x8da, v katerem se je stikalo kar pet cest, so leta 1993 pri\xc4\x8deli z izgradnjo prvega pravega kro\xc5\xbei\xc5\xa1\xc4\x8da v Ljubljani. Dolga leta je sicer v centru mesta na Taboru na Maistrovi ulici obstajalo kro\xc5\xbei\xc5\xa1\xc4\x8de, ki pa ni ustrezalo vsem kriterijem kro\xc5\xbenega prometa._NEWLINE_Novo kro\xc5\xbei\xc5\xa1\xc4\x8de je zgradilo podjetje SCT, predano namenu pa je bilo 28. oktobra leta 1993. Vsa zaklju\xc4\x8dna dela so bila dokon\xc4\x8dana novembra istega leta. Po izgradnji kro\xc5\xbei\xc5\xa1\xc4\x8da \xc5\xbdale so po vsej dr\xc5\xbeavi pri\xc4\x8deli z mno\xc5\xbei\xc4\x8dno graditvijo rondojev.\n_START_SECTION_\nJavni potni\xc5\xa1ki promet\n_START_PARAGRAPH_\nSkozi kro\xc5\xbei\xc5\xa1\xc4\x8de potekajo tudi mestne avtobusne linije \xc5\xa1t. 2, 7, 7L, 19B, 19I in 22.'